મુંબઈમાં સ્ટેરોઇડની વિરુદ્ધ લડી રહેલા અને ડર્મેટોલૉજિસ્ટ વિનય સરાફ કહે છે, ‘અમારા અસોસિએશને સ્ટેરૉઇડ વિરુદ્ધ કેસ પણ કર્યો છે. સ્ટેરોઇડ એ પિગ્મેન્ટેશન માટેની ટ્રીટમેન્ટ નથી, પણ ફલાણાએ વાપર્યું એટલે આપણે પણ વાપરીએ એવા લોકોના વર્તનને કારણે સ્ટેરૉઇડ નાખેલી ક્રીમો ખુલેઆમ વેચવામાં આવે છે. મારું માનવું છે કે આવી ક્રીમ મેડિકલ સુપરવિઝન હેઠળ જ લેવી જોઈએ. એ પણ જનરલ ફિઝિશ્યનના કહેવાથી નહીં, પણ ડર્મેટોલૉજિસ્ટની સલાહ પ્રમાણે. બીજું, સૌથી પહેલાં તો ક્રીમમાં સ્ટેરૉઇડ નાખવું જ ન જોઈએ અને જો નાખેલું હોય તો પૅકેટ પર મેન્શન કરવું જોઈએ કે આમાં સ્ટેરૉઇડ છે.’